**STANOVSKA M**O**NARHIJA: ŠPANIJA**

* Arabci so po zmagi nad Z Goti zavzeli Pirenejski polotok
* Kristjani obdržali le na severu
* **rekonkvista** =ponovna osvojitev – krščanske državice vodile boj za osvojitev ozemelj pod oblastjo arabskih kalifov iz Kordobe
* z uspehi so se krepile, toda iz njih so z odcepitvami nastajale nove državice
* poleg islamskih držav so se na polotoku uveljavila kraljestva: Kastilja, Aragon, Leon in Portugalska
* najmočnejša je bila **Kastilja** (vladarji so si v nekoč arabskem Toledu uredili prestolnico in odprli prevajalsko šolo – prek nje je Evropa spoznala vzhodnjaško znanost in dela starogrških učenjakov)

KORTES

= **srednjeveški stanovski parlament**

* krščanska kraljestva na Pirenejskem polotoku so bila stanovske monarhije
* plemiči in cerkveni rodovi so si v bojih proti Arabcem pridobili obsežne posesti in politično moč
* ker so ozemlja hoteli poseliti s kristjani, so prebivalstvu novih naselbin priznavali precejšnje pravice
* prebivalci + duhovščina + plemstvo so skupaj vstopali v **kortes**
* zakoni veljali samo, če sta jih potrdila tako kralj kot kortes
* aragonska vazalska prisega: *»Mi, ki smo enako dobri, kot si ti, prisegamo tebi, ki nisi nič vreden od nas, da te sprejemamo za kralja in gospodarja, pod pogojem, da boš spoštoval naše svoboščine in zakone, v nasprotnem pa ne.«* - ponazarja razmerje med močjo vladarja in stanovi

VZPON KASTILJE IN ARAGONA

* Aragonsko kraljestvo je vključevalo Katalonijo z Barcelono (večino pomorske trgovine v Sredozemskem morju delila z republikama Genovo in Benetkami)
* Aragonski vladarji so do konca 13. stol. vladali tudi na Siciliji
* **poroka Izabele Kastiljske in Ferdinanda Aragonskega –** začetek vzpona Kastilje in Aragona (15. stol.)
	+ vsak vladal v svojem kraljestvu, kljub poroki
	+ skupaj začela vojno proti Granadi (takrat edini arabski državi na Pirenejskem polotoku) in jo zavzela
	+ dežela je s prisilnim pokristjanjevanjem izgubila veliko prebivalstva z veliko znanja in kapitala
	+ po Kolumbovih potovanjih čez Atlantik, pozornost preusmerila proti bogastvom novega sveta
* 16. stol. – kraljestvi Kastilja in Aragon združili v **špansko kraljestvo**, ko je tam zavladala dinastija Habsburžanov
* Karel V. in sin Filip II. sta Španijo pripeljala do vrhunca moči – ustvarila razmere za utrditev absolutizma
	+ Filip II. – kralj Španije, Portugalske, Neaplja in Sicilije, vojvoda v Milanu, gospodar Nizozemske in veliko držav med Perujem in Indijo
	+ armada = njegova vojna mornarica – bila največja na svetu in veljala za nepremagljivo

CESAR IN PAPEŽ

* **Konstantinova darovnica ??**
	+ ponaredek, ki je v papeški pisarni nastal v času vzpostavitve zavezništva med papeži in prvimi Karolingi na frankovskem prestolu
	+ v njej najdemo odgovor, zakaj je Pipin Mali ozemlja v Italiji prepustil papežu in ne bizantinskemu cesarju, čeprav so bila del (vzhodno)rimskega cesarstva
	+ kot ponaredek jo je razkril Lorenzo Valla

SPOR O INVESTITURI

* med cesarji in papeži je prihajalo do velikih nesoglasij o tem, kdo sme umeščati škofe - cesar ali papež
	+ cesarji prizadevali za potrjevanje papežev in umestitve škofov na njihove stolice
	+ papeštvo prizadevalo za neodvisnost cerkve od posvetne oblasti tako v verskih kot v posvetnih zadevah
* nesoglasja prerasla v **spor o investituri** (=umestitev)
* zmagovalec spora: papeštvo
	+ papež Gregor VII. je z izobčenjem cesarja Henrika IV. dosegel, da se je ta spokoril in dosegal papeževo prvenstvo
	+ dogajanje potekalo pod gradom Canossa
	+ cesar se je pod gradom, kamor se je papež Gregor zatekel pred cesarsko vojsko, prikazal v preprostih spokorniških oblačilih
	+ šele tretji dan je dočakal sprejem in preklic izobčenja
* **Wormski konkordat –** z njim razrešen spor o investituril. 1122
	+ kompromisno določili, da je posvetni vladar tisti, ki visoko duhovščino umešča na cerkvena posestva, medtem ko je njena posvetitev izključno stvar cerkve

MOČ IN NEMOČ PAPEŽEV

* s cerkvenimi reformami, z razvojem cerkvenega prava, z nastankom beraških verskih redov in s križarsko miselnostjo sta se pri ljudeh krepila položaj in ugled papeštva, politična moč cesarjev pa upadala
* v katoliški cerkvi izoblikoval pogled na onostranstvo – papežu prisojal izredno, od boga dano moč
* poleg nebes in pekla se je uveljavil še vmesni prostor, vice (kjer duše pokojnih v mukah čakajo na odrešitev)
* bivanje duš v vicah je bilo mogoče skrajšati – papež jim je lahko v imenu boga odpuščal grehe
* za odpustitev grehov je bilo treba prositi s pobožnimi dejanji, čedalje bolj pa z denarjem za cerkev – **trgovina z odpustki**
* papež Bonifacij VIII.
	+ l. 1300 objavi »sveto leto« - tistim, ki bi takrat romali v Rim, proti plačilu (za cerkve, romarske značke itd.) zagotovil popolno odpuščanje grehov
	+ s tem hotel utrditi svoj gmotni in politični položaj v sporu s francoskim kraljem Filipom IV. Lepim o prvenstvu nad cerkvenimi zadevami v fra. kraljestvu
* Filip IV. Lepi
	+ velik politično-vojaški vpliv na severnoitalijanska mesta in prek njihovih bank na papeško blagajno
	+ Bonifacijevi nasledniki so prišli pod francoski vpliv – po letu 1309 so papeži svojo rezidenco iz Rima prenesli v francosko mesto **Avignon** (tam vse do leta 1378)

ITALIJANSKE MESTNE DRŽAVE

BENETKE – MESTNA DRŽAVA

* skupnost, ki se je naselila v beneških lagunah je imela vlogo trgovskega posrednika med bizantinskim svetom in severnoitalijanskimi ter alpskimi deželami
* s trgovsko dejavnostjo in monopolno pridelavo soli so krepili ekonomski in politični položaj
* lagune so bile pod vzhodnorimsko oz. bizantinsko oblastjo
* skupnost so vodili tribuni, predstavniki teritorialno-vojaške aristokracije
* nad tribuni je bil bizantinski vojvoda – dux, **dož** (beneško: doge)
* okrog doževega sedeža in cerkve sv. Marka so začele rasti **Benetke** (v 11. stol. za Carigradom in arabsko Kordovo 3. največje mesto v Evropi)

BOGASTVO SE STEKA V BENETKE

* osnova za bogatenje beneške elite so bili privilegiji
	+ Benečani so si jih prislužili v Bizancu v zameno za pomorsko vojaško pomoč opešanemu cesarstvu
* istrskim in dalmatinskim mestom so vsilili zanje ugodne gospodarske in politične sporazume
* **IV. križarski pohod**
	+ z njim povezana izjemna rast beneške pomorske pomoči
	+ končal l. 1204 z neuspehom in razkosanjem bizantinskega cesarstva – Benečani zahtevali največ plena
	+ zasedli so strateško pomembne kraje v Egejskem in Jadranskem morju – postali izključni trgovski posredniki
* v 15. stol. so se Benetkam »v zaščito« začela predajati številna mesta s podeželjem – pridobili še kopensko zaledje
* mesto se je tako iz pomorske sile prelevilo v središče države, ki je bila med največjimi in najmočnejšimi v Italiji

RAZVOJ ORGANOV OBLASTI

* dožu in tribunom so se z gospodarskim vzponom v 11. in 12. stol. pri vladanju pridružile najuspešnejše beneške rodbine
* pri odločanju so izpodrinile ljudsko skupščino
* postale so **beneško plemstvo** združeno v **veliki svet**
	+ članstvo velikega sveta je postalo merilo, kdo je plemič in kdo ne
	+ samo plemiči so imeli pravico sodelovati v političnem življenju skupnosti in voliti doža
	+ dož je lahko bil le beneški plemič
* neplemenito prebivalstvo ni imelo pristopa v najvišje organe oblasti
	+ najpomembnejši in najvplivnejši med njimi so pomembne položaje dosegali lahko le v okviru **verskih bratovščin** (podobna družbena vloga kot cehi v mestih v notranjosti)
* pod vplivom humanistov in renesančnih tokov se je beneško plemstvo imelo za naslednike rimskega plemstva – **patricije**, svojo skupnost pa za **republiko**
* antična rimska republika je bila njihov politični ideal
	+ v nasprotju z monarhijo so v republiki bili vsi enaki
	+ enakost je veljala le za politično dejavne med njimi, za plemstvo – ki je bilo po lastnih državniških teorijah edino poklicano vladati
	+ ljudske vstaje bi tako bile upor proti naravnemu družbenemu redu – so jih zatrli
* širitev ozemlja in krepitev republikanske ureditve sta prinašali krepitev rapublikanskih organov oblasti, senata in raznih svetov
* doževa oblast postala omejena na reprezentančno vlogo
* posebej so pazili, da se katera od plemiških rodbin ne bi na doževem prestolu obdržala dinastično
* volitve doža in članov pol. organov so potekale po zapletenih postopkih – želeli preprečiti zlorabe, korupcijo in zarote

KONKURENCA

* Genova, Pisa in Amalfi so postala samostojne močne pomorske sile, mestne države z domačo vojaško elito in doži na čelu
* na kopnem se najbolj razvijejo Firence (tekstilna proizvodnja) in Milano (orožarska proizvodnja)
* tudi v teh mestih so se krepili republikanski organi oblasti in so pod zaščito jemala manjša središča s podeželjem
* kljub temu je le Benetkam uspelo ohraniti republikansko ureditev globoko v novi vek

MECENI, VOJAKI IN DIPLOMATI

* spore med mestnimi državami, ki nad seboj niso priznavale nadoblasti, je bilo mogoče rešiti le s silo
* z davčnimi prihodki in državnimi posojili so države oborožile najemniške vojske in najemniške vojaške poveljnike – **kondotjerji**
* z vojnami so se med mestnimi državami vzpostavljala zavezništva, z njimi mreža ovaduhov in za tem še mreža diplomantov
* komuniciranje med njihovimi organi oblasti je potekalo prek diplomatskih misij
* do začetka 16. stol. je imela vsaka ita. država svojega predstavnika pri nasprotnikih (ti so bili vzgajani v državnike in imeli odlično humanistično izobrazbo)